
Duga Resa, 17.07.2026.

POLUGODIŠNJI IZVJEŠTAJ O IZVRŠENJU
FINANCIJSKOG PLANA

(za razdoblje 1.1.2026. - 30.06.2026. godine)

Javna ustanova InovaDR za poticanje lokalnog razvoja proračunski korisnik je Grada Duge Rese. Poslovanje se vrši preko jedinstvenog žiro računa proračuna HR902400001809900000.
Sažetak djelokruga rada proračunskog korisnika

Javna Ustanova InovaDR je razvojna agencija koja je osnovana Odlukom o osnivanju javne ustanove za poticanje lokalnog razvoja koju je donijelo Gradsko vijeće Grada Duge Rese 27. ožujka 2020. godine. Primarni ciljevi rada Ustanove InovaDR su da provodi sustavne i holističke aktivnosti usmjerene na sveobuhvatni razvoj na području grada Duge Rese. 

Osnivanjem razvojne agencije, Grad Duga Resa želi konkretno pomoći poduzetnicima da se uspješno fokusiraju na svoju primarnu djelatnost te da, bez naknade, imaju na raspolaganju stručnu pomoć u područjima koja im mogu pomoći u razvoju poduzetničkog potencijala, konkurentnosti te time i zaposlenosti, kako u gradu, tako i u okolnim općinama.

Osnivač Ustanove je Grad Duga Resa, a sjedište Ustanove je u Dugoj Resi, Trg Svetog Jurja 1.

Temeljem odluke Gradonačelnika Grada Duge Rese od 12.11.2021. godine, Javna ustanova InovaDR odabrana je za upravitelja poduzetničkog inkubatora Duga Resa koji se nalazi u prostoru Srednje škole Duga Resa, Jozefinska cesta 27, Duga Resa.

Obrazloženje programa rada Javne ustanove InovaDR za poticanje lokalnog razvoja

Razvojna agencija InovaDR osnovana je s ciljem poticanja gospodarskog, društvenog i infrastrukturnog razvoja na području Grada Duge Rese i okolnih općina. Djeluje u skladu sa Zakonom o ustanovama, Zakonom o regionalnom razvoju RH, kao i strateškim dokumentima lokalne i regionalne razine (npr. LRS Karlovačke županije 2021–2027).

Javna ustanova InovaDR osnovana je radi pružanja usluga koje su kreirane kao aktivnosti povezane s koordinacijom i  poticanjem lokalnog razvoja poduzetništva, pripremom i provedbom projekata te privlačenjem potencijalnih ulagača. 
Primarni ciljevi rada Ustanove InovaDR su da provodi sustavne i holističke aktivnosti usmjerene na sveobuhvatni razvoj na području grada Duge Rese. 

Znatan iznos u izvršenju financijskog plana čine intelektualne usluge koje se odnose na konzultantske usluge, edukacije, info dane i evente u svrhu poticanja i razvoja poduzetničke kulture kod mladih i unutar društvene zajednice općenito. Kako je u 2023. godini Republika Hrvatska započela s provedbom i raspodjelom sredstava iz proračunskog razdoblja EU fondova 2021.-2027. iznimno je važno da informacije na vrijeme dođu do svakog potencijalnog korisnika. Tim InoveDR svakodnevno prati raspisivanje natječaja te informira potencijalne korisnike o njima. Međutim, svaki natječaj sadrži u sebi specifične dijelove koje je korisnicima potrebno temeljito i jasno protumačiti. Obzirom se najčešće radi o specifičnim područjima koje prate točno određeni stručnjaci, a korisnicima smo dužni pružiti potpunu i točnu informaciju, InovaDR u financijskom planu za 2026. godinu značajan iznos sredstava se odnosi na intelektualne usluge. Korisnicima sredstava iz EU fondova potrebno je pravodobno osigurati stručnu podršku te je angažiran tim stručnjaka iz pojedinih područja i djelatnosti.

Strateški ciljevi obuhvaćaju:
· Jačanje poduzetničkog okruženja i civilnog sektora

· Povećanje apsorpcije sredstava iz EU i nacionalnih fondova

· Unapređenje znanja i vještina lokalnih dionika

· Digitalna i zelena tranzicija u lokalnoj zajednici
Planirane aktivnosti uključuju:

a) Priprema i provedba projekata

• Pomoć i savjetovanje kod izrade nacrta projekata i prijava na natječaje (na razini EU, na nacionalnoj, županijskoj i gradskoj razini)

• Upravljanje projektima

b) Edukacije i savjetovanja

• Radionice za poduzetnike, udruge, JLS

• Trening za pisanje projektnih prijava

c) Podrška poduzetnicima

• Informacije o financiranju, mentorstvo

• Razvoj i promocija inkubatora

d) Umrežavanje i partnerstva

• Grad Duga Resa, Karlovačka županija, Regionalne i lokalne razvojne agencije, udruge, LAG-ovi, zadruge, znanstvene institucije, start up-ovi, gospodarski sektor i obrazovne institucije te međunarodna partnerstva kroz EU projekte

Pokazatelji uspješnosti:
· Broj prijavljenih/odobrenih projekata

· Iznos ugovorenih sredstava

· Broj sudionika edukacija i korisnika usluga

· Broj novih partnerstava i inicijativa

Program rada za 2026. godinu temelji se na realnim potrebama zajednice i dostupnim izvorima financiranja. Fokus je na održivom razvoju, digitalizaciji i uključivanju lokalne zajednice u procese planiranja i provedbe.
Opći dio polugodišnjeg izvještaja o izvršenju financijskog plana za 2026. godinu čine:

- Sažetak Računa prihoda i rashoda i računa financiranja
- Račun prihoda i rashoda

· Prihodi i rashodi prema ekonomskoj klasifikaciji na razini odjeljka ekonomske klasifikacije

· Prihodi i rashodi prema izvorima financiranja

· Rashodi prema funkcijskoj klasifikaciji

· Račun financiranja prema ekonomskoj klasifikaciji
· Račun financiranja prema izvorima financiranja

Posebni dio polugodišnjeg izvještaja o izvršenju financijskog plana za 2026. godinu čini:

· Izvještaj o izvršenju plana po programskoj, ekonomskoj klasifikaciji i izvorima financiranja

Obrazloženje ostvarenja prihoda i rashoda, primitaka i izdataka polugodišnjeg izvještaja o izvršenju financijskog plana za 2026. godinu čine:
Opći dio- Izvještaj o izvršenju plana po ekonomskoj klasifikaciji sadrži podatke o:

· Ostvarenju/izvršenju plana u 2025 g.

· Rebalans 2026.g 

· Ostvarenju/izvršenju plana 2026.g

· Indeks (ostvarenje 2026.g/ostvarenje 2025.g)
· Indeks (ostvarenje 2026.g/rebalans 2026.g)

OBRAZLOŽENJE POLUGODIŠNJEG IZVJEŠTAJA O IZVRŠENJU

FINANCIJSKOG PLANA ZA 2026. GODINU
Obrazloženje ostvarenja prihoda i rashoda, primitaka i izdataka u izvještajnom razdoblju.
Tekući financijski plan za 2026. godinu 

	RAČUN PRIHODA I RASHODA

	Prihodi poslovanja
	194.925,55 €

	Prihodi od prodaje nefinancijske imovine
	0,00 €

	Rashodi poslovanja
	190.000,00 €

	Rashodi za nabavu nefinancijske imovine
	5.000,00 €

	RAZLIKA 
	-74,45 €


	RAČUN ZADUŽIVANJA/FINANCIRANJA

	Primici od financijske imovine i zaduživanja
	0,00 €

	Izdaci za financijsku imovinu i otplate zajmova
	0,00 €

	NETO/FINANCIRANJE
	0,00 €


	RASPOLOŽIVA SREDSTVA IZ PRETHODNIH GODINA (VIŠAK PRIHODA I REZERVIRANJA)

	Vlastiti izvori 
	0,00 €

	Rezultat godine
	74,45 €


Izvršenje financijskog plana za razdoblje 01,01,2026, - 30.06.2026.

	RAČUN PRIHODA I RASHODA

	Prihodi poslovanja
	70.734,82 €

	Prihodi od prodaje nefinancijske imovine
	0,00 €

	Rashodi poslovanja
	70.270,31 €

	Rashodi za nabavu nefinancijske imovine
	0,00 €

	RAZLIKA – višak
	464,51 €


	RAČUN ZADUŽIVANJA/FINANCIRANJA

	Primici od financijske imovine i zaduživanja
	0,00 €

	Izdaci za financijsku imovinu i otplate zajmova
	0,00 €

	NETO/FINANCIRANJE
	0,00 €


	RASPOLOŽIVA SREDSTVA IZ PRETHODNIH GODINA (VIŠAK PRIHODA I REZERVIRANJA)

	Vlastiti izvori 
	-9.169,21 €

	Rezultat na dan 30.06.2026.
	-8.704,70 €


Ukupni prihodi u razdoblju 01.01.2026.-30.6.2026. godini iznose 70.734,82 €, što je 2,53% više u odnosu na prethodno razdoblje. Prihodi se odnose na prihode iz nadležnog proračuna za financiranje rashoda poslovanja u iznosu 69.421,68 € i veći su za 1,95%, odnosno za 1.330,65 € i na prihode od pruženih usluga u iznosu 1.313,14 €. Polugodišnje izvršenje prihoda u odnosu na plan 2026. godine je 36,29%.
Ukupni rashodi ostvareni u polugodišnjem razdoblju iznose 70.270,31 €, što iznosi 36,04% plana za 2026. godinu i manji su za 9,55%, odnosno za 7.422,82 €. Najznačajnije smanjenje rashoda je na rashodima za zaposlene za 13,6% odnosno za 7.727,19 € jer su se u prethodnom izvještajnom razdoblju za 2025. godinu iskazivali rashodi za zaposlene i za prosinac 2024. (rashodi za sedam mjeseci) dok su u ovom izvještajnom razdoblju iskazani rashodi za zaposlene u mjesecu nastanka obveze za šest mjeseci.
U razdoblju 01. siječnja do 30. lipnja 2026. ostvaren je tekući višak prihoda u iznosu 464,51 €. Iz općih prihoda i primitaka tekući manjak iznosi 848,63 € što je metodološki manjak iskazivanja rashoda za zaposlene u izvještajnom razdoblju na koji se rashodi odnose. Rashodi za zaposlene se financiraju iz općih prihoda i primitaka, te će se, primjenom modificiranog računovodstvenog načela nastanka događaja, prihodi ostvariti u izvještajnom razdoblju u kojem budu naplaćeni od nadležnog proračuna. Ostvareni vlastiti prihodi iznose 1.313,14 €, što je ujedno i tekući višak prihoda jer nije bilo rashoda financiranih iz vlastitih prihoda.

RAČUN PRIHODA I RASHODA PO EKONOMSKOJ KLASIFIKACIJI

RAČUN PRIHODA I RASHODA

	
	Izvršenje 2025. (€)
	Rebalans 2026. (€)
	Izvršenje 2026. (€)
	Indeks  3/1
	Indeks  3/2

	
	1
	2
	3
	4
	5

	6 Prihodi poslovanja
	68.992,00
	194.925,55
	70.734,82
	102,53
	36,29

	7 Prihodi od prodaje nefinancijske imovine
	0,00
	0,00
	0,00
	0,00
	0,00

	 UKUPNI PRIHODI
	68.992,00
	194.925,55
	70.734,82
	102,53
	36,29

	3 Rashodi poslovanja
	77.693,13
	190.000,00
	70.270,31
	90,45
	36,98

	4 Rashodi za nabavu nefinancijske imovine
	0,00
	5.000,00
	0,00
	0,00
	0,00

	 UKUPNI RASHODI
	77.693,13
	190.000,00
	70.270,31
	90,45
	36,98

	 VIŠAK / MANJAK
	-8.701,13
	-74,45
	464,51
	-5,34
	-623,92


PRIHODI

Ukupno ostvareni prihodi u razdoblju 01.01.2026. -30.06.2026. iznose 70.734,82 €, a čine iz prihodi od pruženih usluga (najam prostora poduzetničkog inkubatora) u iznosu 1.313,14 €, te prihodi iz nadležnog proračuna za financiranje rashoda poslovanja u iznosu 69.421,68 €.

	PRIHODI
	Izvršenje 2025. (€)
	Rebalans 2026. (€)
	Izvršenje 2026. (€)
	Indeks  3/1
	Indeks  3/2

	 
	1
	2
	3
	4
	5

	64 Prihodi od imovine
	900,97
	0,00
	0,00
	0,00
	0,00

	66 Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima
	0,00
	2.725,55
	1.313,14
	0,00
	48,18

	67 Prihodi iz nadležnog proračuna i od HZZO-a temeljen ugovornih obveza
	68.091,03
	192.200,00
	69.421,68
	101,95
	36,12

	Ukupno
	68.992,00
	194.925,55
	70.734,82
	102,53
	36,29


Prihodi poslovanja
Ukupni prihodi poslovanja u razdoblju 01.01.2026.-30.6.2026. godine iznose 70.734,82 €, što čini izvršenje prihoda od 36,39%, u odnosu na planiranih 194.925,55 €.
Prihodi od zakupa i iznajmljivanja imovine (konto 6422) u 2025. godini su iznosili 900,97 €, a odnosili su se na prihode od zakupa i iznajmljivanja prostora Poduzetničkog inkubatora. Ove godine prihodi od zakupa prostora se iskazuju na kontu 6615 (prema Pravilniku o proračunskom računovodstvu i Računskom planu, članak 185, NN 158/2023).

Vlastiti prihodi - Prihodi od pruženih usluga (konto 6615) odnose se na zakup prostora u iznosu 1.313,14 €. Prethodne godine prihodi od zakupa poslovnog prostora u Poduzetničkom inkubatoru, čiji je upravitelj Javna ustanova InovaDR, iskazivali su se na kontu 6422.

Polugodišnje izvršenje ostvarenih vlastitih prihoda u odnosu na planiranih 2.725,55 € je 48,18%.
Opći prihodi - Prihodi iz proračuna Grada za financiranje nastalih rashoda poslovanja iznose 69.421,68 €, te iznose 36,12% od planiranih 192.200,00 €. 
RASHODI

Ukupni rashodi ostvareni u polugodišnjem razdoblju iznose 70.270,31 €, što iznosi 36,04% plana za 2026. godinu i manji su za 9,55%, odnosno za 7.422,82 €. Najznačajnije smanjenje rashoda je na rashodima za zaposlene za 13,6% odnosno za 7.727,19 € jer su se u prethodnom izvještajnom razdoblju za 2025. godinu iskazivali rashodi za zaposlene i za prosinac 2024. (rashodi za sedam mjeseci) dok su u ovom izvještajnom razdoblju iskazani rashodi za zaposlene u mjesecu nastanka obveze za šest mjeseci. 
Prema funkcijskoj klasifikaciji, ukupni rashodi Javne ustanove InovaDR za poticanje lokalnog razvoja u iznosu 70.270,31 € svrstavaju se u 041 u Opći ekonomski, trgovački i poslovi vezani uz rad.

	RASHODI
	Izvršenje 2025.                   1
	Rebalans 2026.               

 2 
	Izvršenje 2026.                 3
	Indeks  3/1
	Indeks  3/2

	31 Rashodi za zaposlene
	61.522,72 €
	134.300,00 €
	53.795,53 €
	87,44
	40,06

	32 Materijalni rashodi
	16.170,41 €
	55.650,00 €
	16.474,78 €
	101,88
	29,60

	34 Financijski rashodi
	0,00 €
	50,00 €
	0,00 €
	0,00
	0,00

	42 Rashodi za nabavu proizvedene dugotrajne imovine
	0,00 €
	5.000,00 €
	0,00 €
	0,00
	0,00

	Ukupno
	77.693,13 €
	195.000,00 €
	70.270,31 €
	90,45
	36,04


Rashodi poslovanja

Najveći udio u polugodišnjem izvršenju financijskog plana se odnosi na rashode za zaposlene (konto druge razine 31) u iznosu 53.795,53 €, odnosno 40,06% plana. Rashodi za zaposlene su manji za 12,56% jer su se u prethodnom izvještajnom razdoblju za 2025. godinu iskazivali rashodi za zaposlene i za prosinac 2024. (rashodi za sedam mjeseci) dok su u ovom izvještajnom razdoblju iskazani rashodi za zaposlene u mjesecu nastanka obveze za šest mjeseci, a odnose se na:

· 311 Plaće (bruto) iznose 44.717,20 €, manji su za 13,67% ili za 7.087,15 € jer su se u prethodnom izvještajnom razdoblju za 2025. godinu iskazivali rashodi za zaposlene i za prosinac 2024. (rashodi za sedam mjeseci) dok su u ovom izvještajnom razdoblju iskazani rashodi za zaposlene u mjesecu nastanka obveze za šest mjeseci. U ovom izvještajnom razdoblju nije bilo rashoda za prekovremeni rad.

· 312 Ostali rashodi za zaposlene iznose 1.700,00 €, veći su za 45,22%, odnosno za 529,33 €. Iskazani su rashodi za topli obrok u cijelom izvještajnom razdoblju te regres za dvoje zaposlenika, a prethodnom izvještajnom razdoblju je naknada za topli obrok bila od mjeseca travnja te regres za jednog zaposlenog djelatnika.

· 313 Doprinosi na plaće iznose 7.378,33 €, manji su za 13,68%, odnosno za 1.169,37 € jer su se u prethodnom izvještajnom razdoblju za 2025. godinu iskazivali doprinosi na plaće i za prosinac 2024. (rashodi za sedam mjeseci) dok su u ovom izvještajnom razdoblju iskazani doprinosi za obvezno zdravstveno osiguranje u mjesecu nastanka obveze za šest mjeseci.

Ukupni materijalni rashodi (konto druge razine 32) iznose 16.474,78 €, polugodišnje izvršenje je 29,60% u odnosu na planiranih 55.650,00 €, a odnose se na:
· 321 Naknade troškova zaposlenima iznose 2.524,50 €, veće su za 14,59%, odnosno za 321,60 €. Povećani su troškovi upotrebe vlastitog auta u službene svrhe zbog potrebe suradnje sa trenutnim partnerima i uspostave suradnje sa potencijalnim partnerima na novim projektima. Također je u ovom izvještajnom razdoblju bio trošak stručnog ispita djelatnice za upravljanje dokumentiranim i arhivskim gradivom.

· 322  Rashodi za materijal i energiju iznose 450,14 €, manji su za 71,62%, odnosno za 1.135,86 €. Najveće smanjenje je na rashodima za energiju kojih u ovom izvještajnom razdoblju nije bilo, a prošle godine su iznosili 1.282,50 € za nabavku lož ulja. Ove godine bila je veća nabavka uredskog materijala, a od sitnog inventara se nabavilo dva poštanska sandučića.

· 323 Rashodi za usluge iznose 13.343,20 €, veći su za 9,61%, odnosno za 1.170,01 € u odnosu na isto izvještajno razdoblje prethodne godine. Najveće povećanje je na ostalim uslugama koje ove godine iznose 1.859,68 €, a prošle 895,84 €. Ove usluge odnose se na uslugu čišćenja prostora Poduzetničkog inkubatora. Intelektualne usluge u iznosu 8.939,47 € odnose se na savjetodavne usluge iz područja digitalizacije, isplata po ugovoru o djelu za administrativnu podršku, usluge podrške pripremi projekata, te obavljanje poslova zaštite na radu za polugodišnje razdoblje.  Usluge tekućeg i investicijskog održavanja u ovoj godini iznose 410,75 € za bravarske usluge dok istih rashoda prošle godine nije bilo. Komunalne usluge su povećane zbog veće cijene odvoza komunalnog otpada i nabave vreća za plastični otpad. Računalne usluge iznose 961,28 €, manje su za 6,77%, odnosno za 69,76 € zbog manjih troškova održavanja i objava na web stranici. Zakupnine i najamnine u iznosu 609,75 € odnose se na godišnju elektroničku licencu Anydesk standard i godišnju licencu za Microsoft 365 Apps for business.
· 329 Ostali nespomenuti rashodi poslovanja u iznosu 156,94 € su rashodi za reprezentaciju za potrebe održavanja tri radionice: Street art-a, Nikola Tesla Network i provedbe EU projekata. Rashodi su manji za 24,63% ili za 51,28 € u odnosu na prethodno izvještajno razdoblje kada je bilo više događanja u poduzetničkom inkubatoru.

Posebni izvještaji uz polugodišnji izvještaj o izvršenju financijskog plana

· Izvještaj o zaduživanju na domaćem i stranom tržištu novca i kapitala

Javna ustanova InovaDR za poticanje lokalnog razvoja nije se zaduživala na domaćem i stranom tržištu novca i kapitala.
Ravnateljica
Vanja Glogovac
